Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: felsőoktatásról szóló 1993. évi LXXX. törvény szerinti főiskolai, vagy egyetemi szintű
Paragraph Index: 199

11. A mesterképzésbe való felvétel feltételei: A hallgatónak a kredit megállapítása alapjául szolgáló ismeretek – a felsőoktatási törvényben meghatározott – összevetése alapján elismerhető legyen legalább 60 kredit az alábbiak szerint: − természettudományi és mérnöki alapismeretek, gazdasági és humán általános ismeretek törzsanyag: természettudományi (matematika, fizika), informatikai, műszaki alapismeretek, közgazdaságtani, jogi alapismeretek, társadalomtudományi ismeretek (kommunikáció, szociológia), vezetési ismeretek (legalább 20 kredit), − speciális szakmai ismeretek: informatikai ismeretek (térinformatika, rendszertervezés, tervezés), általános műszaki ismeretek (építőmérnöki, vízgazdálkodási ismeretek), mérési technológiák (földmérési ismeretek, térképi ismeretek, adatgyűjtés módszerei, távérzékelés, topográfia), ingatlan-nyilvántartási ismeretek, környezetés természetvédelmi ismeretek (legalább 40 kredit). A mesterképzésbe való felvétel feltétele, hogy a fenti ismeretkörökből legalább 40 kredittel rendelkezzen a hallgató. A hiányzó 20 kreditet a mesterfokozat megszerzésére irányuló képzéssel párhuzamosan, a felvételtől számított két féléven belül, a felsőoktatási intézmény tanulmányi és vizsgaszabályzatában meghatározottak szerint meg kell szerezni. 2008/120. szám

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes